Държавен вестник, бр. 14, 2004 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  14
8. “Емисия” означава изпускане в атмосфе-
рата от точкови или площни източници
9. “Неподвижен източник” означава всяка
неподвижна сграда, съоръжение, обект, инс-
талация или оборудване, което емитира или
може да емитира директно или косвено в ат-
мосферата някой от тежките метали, посочен
в приложение I.
10. “Нов неподвижен източник” означава
всеки неподвижен източник, чието изграждане
или съществено изменение е започнало след
изтичането на две години от датата на влизане
в сила на: i) този протокол; или ii) поправка
към приложение I или II, когато неподвижният
източник се включва в сферата на действие на
разпоредбите на този протокол само въз осно-
ва на тази поправка. Дали дадено изменение е
съществено или не, е предмет на решение от
страна на компетентните национални органи,
като се вземат предвид такива фактори като
екологичните предимства на изменението.
11. “Категория големи неподвижни източ-
ници” означава всяка категория неподвижни
източници, посочена в приложение II, на коя-
то  за дадена страна се падат не по-малко от 1 %
от общия обем емисии от неподвижни източни-
ци на даден тежък метал, посочен в приложе-
ние I, през изходната година, указана съгласно
приложение I.
Член 2
Цел
Целта на настоящия протокол е да се конт-
ролират емисиите на тежки метали, причинени
от антропогенни дейности и които са обект на
трансграничен атмосферен пренос на далечни
разстояния и могат да оказват значително вред-
но въздействие върху човешкото здраве или
околната среда, съгласно разпоредбите на след-
ните членове.
Член 3
Основни задължения
1. Всяка от страните следва да намали об-
щия годишен обем на атмосферните си емисии
за всеки от тежките метали, посочени в прило-
жение I, спрямо равнището на емисиите през
съответната базисна година, определена съглас-
но това приложение, чрез предприемането на
ефикасни мерки, съответстващи на конкретни-
те обстоятелства.
2. Всяка от страните не по-късно от срокове-
те, определени в приложение IV, прилага:
a) най-добрите налични техники, като взе-
ма предвид приложение III, спрямо всеки нов
неподвижен източник в рамките на дадена ка-
тегория големи неподвижни източници, за коя-
то приложение III посочва най-добрите налич-
ни техники;
b) допустимите стойности, посочени в при-
ложение V, спрямо всеки нов стационарен из-
точник в рамките на дадена категория големи
неподвижни източници; като алтернативен ва-
риант дадена страна може да приложи други
стратегии за намаляване на емисиите, осигуря-
ващи постигането на еквивалентни общи рав-
нища на емисиите;
c) най-добрите налични техники, като вземе
предвид приложение III, спрямо всеки същест-
вуващ стационарен източник в рамките на да-
дена категория големи неподвижни източни-
ци, за която приложение III посочва най-добри-
те налични техники; като алтернативен вари-
ант дадена страна може да приложи други стра-
тегии за намаляване на емисиите, които да оси-
гуряват постигането на еквивалентно общо на-
маляване на емисиите;
d) допустимите стойности, посочени в при-
ложение V, спрямо всеки съществуващ непод-
вижен източник в рамките на дадена катего-
рия големи неподвижни източници, доколко-
то това е възможно в техническо и икономи-
ческо отношение; като алтернативен вариант
дадена страна може да приложи други вариан-
ти за намаляване на емисиите, които да осигу-
ряват постигането на еквивалентно общо на-
маляване на емисиите.
3. Всяка от страните предприема мерки за
контрол на продуктите съгласно условията и
сроковете, споменати в приложение VI.
4. Всяка от страните следва да разгледа въз-
можностите за прилагане на допълнителни
мерки за управление на продуктите съгласно
приложение VII.
5. Всяка от страните, попадаща в рамките на
географския обхват на ЕМЕП, разработва и
поддържа инвентаризации за емисиите на теж-
ките метали, посочени в приложение I, като
използва като минимум методологиите, опре-
делени от Ръководния орган на ЕМЕП, а стра-
ните извън границите на географския обхват на
ЕМЕП използват като ориентировъчни мето-
дологиите, разработени в рамките на работния
план на Изпълнителния орган.
6. Страна, която след изпълнение на алинеи
2 и 3 не може да изпълни изискванията на али-
нея 1 относно тежкия метал, посочен в прило-
жение I, се освобождава от задълженията си по
точка 1 по отношение на този тежък метал.
7. Всяка от страните, чиято територия е с
обща площ над 6 000 000 км2, се освобождава от
задълженията си по алинея 2, точки b), c) и d,
ако може да докаже, че не по-късно от осем
години след датата на влизане в сила на този
протокол ще е съкратила общия годишен обем
на своите емисии на всеки от тежките метали,
посочени в приложение I, от категориите из-
точници, споменати в приложение II, с поне 50 %
от равнището на емисии от тези категории из-
точници през базовата година, определена съг-
ласно приложение I. Страна, която възнамеря-
ва да предприеме действия съгласно тази али-
нея, заявява това при подписването или при при-
съединяването към този протокол.